ΓΡΑΠΤΗ ΕΡΩΤΗΣΗ E-2535/99

υποβολή: Heidi Hautala (Verts/ALE) προς την Επιτροπή

(4 Ιανουαρίου 2000)

Θέμα: νιση μεταχείριση στον αυστριακό νόμο για τα πανεπιστήμια

Σύμφωνα με τα άρθρα 149 και 150 της Συνθήκης του μστερνταμ πρέπει να διευκολύνονται οι φοιτητές που σπουδάζουν σε άλλα κράτη μέλη. Η κινητικότητα φοιτητών και ερευνητών διευρύνει το πεδίο επιλογών και δυνατοτήτων των πολιτών για προσωπική ανάπτυξη και εμπλουτίζει τους παιδευτικούς και πνευματικούς πόρους της κοινωνίας.

Ο αυστριακός νόμος για τα πανεπιστήμια (Hochschulstudiumgesetz AHStG § 7 παρ. 1) επιβάλλει σε πρόσωπα προερχόμενα από κράτη μέλη άλλες απαιτήσεις από αυτές που προβάλλει στουςποψήφιους φοιτητές της χώρας. Για να μπορέσουν να σπουδάσουν, οι Αυστριακοίποχρεούνται να προσκομίσουν απολυτήριο «γενικής» εκπαίδευσης. Ωστόσο ένα απολυτήριο γενικής εκπαίδευσης που εκδόθηκε στη Φινλανδία, για παράδειγμα, δε θεωρείται επαρκές στην Αυστρία, και απαιτείται επιπλέον πιστοποιητικό «ειδικής» εκπαίδευσης. Στην πράξη η ερμηνεία αυτής της απαίτησης είναι ότι όσοι επιθυμούν μια θέση σπουδών πρέπει να αποδείξουν ότι έχουν ήδη μία θέση σπουδών σε αντίστοιχο πανεπιστήμιο της χώρας τους. Μόνο μετά από διαρκή διαμονή πέντε ετών στην Αυστρία απαλλάσσονται οι πολίτες άλλων κρατών μελών της ΕΕ από αυτή την απαίτηση να έχουν δύο θέσεις σπουδών, η οποία φυσικά δεν επιβάλλεται στους Αυστριακούς.

Είναι η Επιτροπή ενήμερη των προβλημάτων που προκαλεί ο αυστριακός νόμος για τα πανεπιστήμια; Συμφωνεί η Επιτροπή με την εκτίμηση ότι οι νομικές διατάξεις και η εφαρμογή τους στην Αυστρία παρεμποδίζουν την ελεύθερη κυκλοφορία των φοιτητών αντί να τη διευκολύνουν και δημιουργούν συνθήκες άνισης μεταχείρισης μεταξύ των πολιτών των διαφόρων κρατών μελών της ΕΕ; Πιστεύει η Επιτροπή ότι ο αυστριακός νόμος για τα πανεπιστήμια αντιβαίνει στα άρθρα 149 και 12 της Συνθήκης του μστερνταμ; Προτίθεται η Επιτροπή να λάβει μέτρα σύμφωνα με το άρθρο 226 για να διορθωθεί αυτή η κατάσταση;

Απάντηση της κας Reding εξ ονόματος της Επιτροπής

(4 Φεβρουαρίου 2000)

Η Ευρωπαϊκή Επιτροπήπενθυμίζει ότι η κινητικότητα των σπουδαστών εντός της Ευρωπαϊκής Κοινότητας βασίζεται στο σεβασμό της αρχής της ισότητας μεταχείρισης για την πρόσβαση στην εκπαίδευση σε ένα άλλο κράτος μέλος. Αυτή η αρχή αγνοείται εφόσον οι συνθήκες που επιβάλλονται είναι τέτοιες ώστε, είτε άμεσα λόγω ιθαγένειας είτε έμμεσα, τοποθετούν τους κοινοτικούς σπουδαστές σε κατάσταση λιγότερο ευνοϊκή από τους σπουδαστές κατόχους εθνικών διπλωμάτων, με αποτέλεσμα να μη γίνονται αυτοί δεκτοί στα εκπαιδευτικά ιδρύματα.

Κάτω από τις συνθήκες αυτές, η ακαδημαϊκή αναγνώριση των διπλωμάτων, με στόχο να μπορούν οι κάτοχοι τίτλων που έχουν αποκτηθεί σε άλλο κράτος μέλος να παρακολουθήσουν κατάρτιση εμπίπτει στην αρμοδιότητα των κρατών μελών. Σύμφωνα με τη συνθήκη ΕΚ, κάθε κράτος μέλος είναιπεύθυνο για το περιεχόμενο της εκπαίδευσής του και για την οργάνωση του εκπαιδευτικού του συστήματος. Τα κράτη μέλη είναι επίσης ελεύθερα να καθορίσουν τους κανόνες που διέπουν τις διαδικασίες ακαδημαϊκής αναγνώρισης. Εν τούτοις, τα κράτη μέλη οφείλουν να απόσχουν, κατά την εφαρμογή αυτών των διαδικασιών, δυνάμει του άρθρου 12 (πρώην άρθρο 6) της συνθήκης ΕΚ, από κάθε άμεση ή έμμεση διάκριση βασισμένη στην ιθαγένεια.

Η Ευρωπαϊκή Επιτροπή γνωρίζει την κατάσταση στην οποία αναφέρεται το αξιότιμο μέλος. Η εν λόγω αυστριακή νομοθεσία προβλέπει ότι κάθεποψήφιος που προτίθεται να εγγραφεί σε ίδρυμα ανώτατης εκπαίδευσης στην Αυστρία για ένα συγκεκριμένο τομέα σπουδών, οφείλει να προσκομίζει την απόδειξη ότι το πιστοποιητικό του σπουδών δευτεροβάθμιας εκπαίδευσης του δίδει το δικαίωμα να γίνει δεκτός άνευ όρων στον τομέα σπουδών της επιλογής του στη χώρα η οποία χορήγησε αυτό το πιστοποιητικό.

Η Ευρωπαϊκή Επιτροπή έχει ασχοληθεί με το θέμα της συμφωνίας της αυστριακής νομοθεσίας (Universitts-Studiengesetz-UniStG) με τα άρθρα 12, 149 και 150 (πρώην άρθρα 126 και 127) της συνθήκης ΕΚ. Κατόπιν εξέτασης των παρατηρήσεων που διατυπώθηκαν από το κράτος μέλος η Ευρωπαϊκή Επιτροπή κατέληξε ότι η επιβολή επιπλέονποχρέωσης στους κατόχους διπλωμάτων που αποκτήθηκαν σε άλλα κράτη μέλη, ενώ συνθήκες αποδοχής άλλες από την κατοχή του διπλώματος δεν επιβάλλονται στους σπουδαστές κατόχους διπλώματος χορηγούμενου στην Αυστρία, αποτελεί διάκριση βασισμένη στην ιθαγένεια κατά την πρόσβαση στην εκπαίδευση η οποία απαγορεύεται από τα άρθρα 12, 149 και 150 της συνθήκης ΕΚ. Κατά συνέπεια, η Ευρωπαϊκή Επιτροπή κίνησε τη διαδικασία παράλειψης που προβλέπεται στο άρθρο 226 (πρώην άρθρο 169) της συνθήκης ΕΚ.